ΓΡΑΠΤΗ ΕΡΩΤΗΣΗ E-1248/01

υποβολή: Paulo Casaca (PSE) προς την Επιτροπή

(26 Απριλίου 2001)

Θέμα: Νόθευση προϊόντων διατροφής

Πριν από λίγο καιρό έλαβα δημοσίευση της Επιτροπής με τίτλο Επιστολή από το Κοινό Κέντρο Έρευνών στην οποία ανακοινώνεται μια ευρεία δέσμη ερευνητικών δραστηριοτήτων που προωθεί η Ευρωπαϊκή Επιτροπή για την καταπολέμηση της απάτης, ειδικότερα στον τομέα της νόθευσης του κρασιού.

Θα μπορούσε άραγε η Επιτροπή να αναφέρει αν προωθεί ερευνητικές δραστηριότητες στον τομέα του εντοπισμού αποσμημένου λαδιού φουντουκιού που χρησιμοποιείται στην νόθευση του ελαιόλαδου;

Θα μπορούσε μήπως η Επιτροπή να αναφέρει επίσης εάν το πρόγραμμα έρευνας της Κοινότητας καλύπτει τους τρόπους να διακριβώνεται η νοθεία και οι λοιπές απάτες με το αποβουτυρωμένο γάλα, τις επιδοτήσεις της καζεΐνης, το βούτυρο και τα άλλα γαλακτοκομικά προϊόντα;

Απάντηση του κ. Busquin εξ ονόματος της Επιτροπής

(1η Αυγούστου 2001)

Εκτός από τις δραστηριότητες της Ευρωπαϊκής Υπηρεσίας Οίνων, Αλκοόλης και Αλκοολούχων ποτών η οποία εξετάζει τα ζητήματα που σχετίζονται με τον έλεγχο της γνησιότητας του οίνων και των αλκοολούχων ποτών, η Επιτροπή, εδώ και μερικά χρόνια, έχει αρχίσει να διερευνά, μέσω του Κοινού Κέντρου Έρευνών (ΚΚΕρ), ποικιλόμορφες αναλυτικές μεθόδους εξετάζοντας την καταλληλότητά τους για τον προσδιορισμό της περιεκτικότητας ξένων ελαίων στο ελαιόλαδο. Για τις προκαταρκτικές εργασίες χρησιμοποιήθηκαν άκρως περίπλοκες μέθοδοι, όπως η φασματοσκοπία μάζας σταθερής αναλογίας ισοτόπων ή ο πυρηνικός μαγνητικός συντονισμός.

Καθώς τα αποτελέσματα αυτά κατέδειξαν τις ικανότητες των εν λόγω τεχνικών μεθόδων για τη διεξοδική εξέταση της νόθευσης του ελαιόλαδου με την προσθήκη φουντουκέλαιου, πρόσφατα εγκαινιάστηκε το πρόγραμμα δράσης επιμερισμένης δαπάνης (το οποίο χρηματοδοτείται από τη Γενική Διεύθυνση Έρευνας, έπειτα από την διεξαγωγή της ειδικής προκήρυξης προςποβολή προσφορών η οποία δημοσιεύθηκε τον Οκτώβριο 1999), με τη συμμετοχή 14 εργαστηρίων από επτά κράτη μέλη, στο πλευρό του ΚΚΕρ. Στόχος του σχεδίου αυτού είναι η παγίωση των αρχικών πορισμάτων και η επεξεργασία περαιτέρω τεχνικών. Το σχέδιο τέθηκε σε εφαρμογή τον Ιανουάριο του 2001 και είναι τριετούς διαρκείας.

Εκτός από το ανωτέρω αναφερόμενο σχέδιο για τον προσδιορισμό της περιεκτικότητας σε φουντουκέλαιο του ελαιόλαδου, η Επιτροπή, μέσω των δραστηριοτήτων Μετρήσεων και Δοκιμών γενικού χαρακτήρα, χρηματοδοτεί επίσης ένα σχέδιο σκοπός του οποίου είναι ο προσδιορισμός της γλυκερίνης που περιέχεται στον οίνο και ένα σχέδιο το οποίο σχετίζεται με την ανάπτυξη αισθητήρων για τον έλεγχο της ποιότητας του γάλακτος και την ανίχνευση ορισμένων ειδικών μορφών νόθευσης του γάλακτος, η εφαρμογή του οποίου εγκαινιάστηκε τον Φεβρουάριο 2001 (G6RD-CT2000-00420 πρόγραμμα καταπολέμησης της απάτης στο γάλα A Framilk).

Τον Ιούνιο 2001, η Επιτροπή θα προέβαινε σε ανασκόπηση των πορισμάτων ενός άλλου σχεδίου που χρηματοδοτείται από το πρόγραμμα Προτύπων, Μετρήσεων και Δοκιμών (SMT) και θα πιστοποιήσει πέντε νέαλικά αναφοράς, τα οποία αποτελούν σημαντικά λειτουργικά μέσα για τον εντοπισμό των περιστατικών γλύκανσης του οίνου (έλεγχος γνησιότητας των οίνων και των σακχάρων).

Το εργαστήριο του ΚΚΕρ έχει επίσης αποκομίσει σχετική πείρα κατά την επεξεργασία αναλυτικών μεθόδων στον τομέα των γαλακτοκομικών προϊόντων. Το ΚΚΕρ ανέλαβε, ως εταίρος, δύο αντίστοιχες δράσεις επιμερισμένης δαπάνης για τον προσδιορισμό της προστιθέμενης καζεΐνης/καζεϊνουχων ουσιών στο τυρί και την ανάπτυξη και επικύρωση των μεθόδων προσδιορισμού της προέλευσης του γάλακτος, του βουτύρου και του τυριού (4ο πρόγραμμα - πλαίσιο έρευνας και τεχνολογικής ανάπτυξης, πρόγραμμα SMT· σχέδια CT97-2208 και CT98-2236). Η προσθήκη των εν λόγω προϊόντων στο νωπό τυρί δεν επιτρέπεται ουδόλως, αλλά τα εν λόγω προϊόντα μπορεί να προστεθούν στα παρασκευάσματα τυρού σε ποσοστό μέχρι και 5 %. Καθώς τα εν λόγω προϊόντων παράγονται από αποκορυφωμένο γάλα και, κατά συνέπεια, τα ίδια συστατικά βρίσκονται και στα γαλακτοκομικά προϊόντα, έχει αποδειχθεί ότι η εκπλήρωση της εν λόγω αποστολής είναι εξαιρετικά προβληματική, έστω και με την εφαρμογή ιδιαίτερα περίπλοκων μεθόδων.

Επίσης, πρέπει να τονιστεί ιδιαιτέρως το γεγονός ότι στον κανονισμό (ΕΚ) αριθ. 213/2001 της Επιτροπής της 9ης Ιανουαρίου 2001 με τον οποίο καθορίζονται οι λεπτομερείς κανόνες εφαρμογής του κανονισμού (ΕΚ) αριθ. 1255/1999 του Συμβουλίου για τις μεθόδους ανάλυσης και αξιολόγησης της ποιότητας του γάλακτος και των γαλακτοκομικών προϊόντων και την τροποποίηση των κανονισμών (ΕΚ) αριθ. 2771/1999 και (ΕΚ) αριθ. 2799/1999(1) περιλαμβάνεται ο περιεκτικός κατάλογος των μεθόδων αναφοράς οι οποίες χρησιμοποιούνται για την ανάλυση του γάλακτος και των γαλακτοκομικών προϊόντων στο πλαίσιο της οργάνωσης της κοινής αγοράς. Ο κατάλογος αυτός περιέχει μεθόδους για τον εντοπισμό της νόθευσης οι οποίες αναπτύσσονται από την ομάδα εμπειρογνωμόνων της διαχειριστικής επιτροπής για το γάλα και τα γαλακτοκομικά προϊόντα, όπως π.χ. μεθόδους για την ανίχνευση του μη γαλακτοκομικού λίπους στα λιπαρά του γάλακτος, στον αφυδατωμένο ορό γάλακτος και του βουτυρογάλακτος σε σκόνη στο γάλα σε σκόνη ή του γάλακτος των αγελάδων στα τυριά που παράγονται από προβατίσιο, κατσικίσιο ή βουβαλίσιο γάλα. Την εποχή αυτή αναπτύσσονται από την ομάδα εμπειρογνωμόνων άλλες μέθοδοι για την ενίσχυση των σχετικών ελέγχων. Οι εν λόγω μέθοδοι διαδραματίζουν καίριο ρόλο στις διαδικασίες ελέγχου που τίθενται σε εφαρμογή στο πλαίσιο των διαφόρων προγραμμάτων χορήγησης ενισχύσεων στον τομέα του γάλακτος.

Το ΚΚΕρ προβαίνει επίσης την εποχή αυτή στην επικύρωση των μεθόδων προσδιορισμού της περιεκτικότητας σε λιπαρά των λιπαρών προς διάχυση ουσιών (της πρόσμιξης βουτύρου και μαργαρίνης).

Η ανασκόπηση των πρόσφατων δραστηριοτήτων που έχουν αναληφθεί από το ΚΚΕρ στον τομέα των ειδών διατροφής διατίθεται από την μονάδα ειδών διατροφής του Ιδρύματος προστασίας τηςγείας και του καταναλωτή του Κοινού Κέντρου Έρευνών.

(1) ΕΕ L 37 της 7.2.2001.